

REPUBLIKA HRVATSKA

OSJEČKO-BARANJSKA ŽUPANIJA

GRAD BELIŠĆE

TAJNIŠTVO GRADA

KLASA: 013-02/25-01/01

URBROJ: 2158-3-7/1-25-1

Belišće, 7. siječnja 2025. godine

|  |  |
| --- | --- |
| **PREDMET:** | Poziv za sudjelovanje u savjetovanju s javnošću na nacrt –prijedlog Odluke o visini poreznih stopa godišnjeg poreza na dohodak na području grada Belišća, dostavlja se |

Na temelju odredbi članka 11. Zakona o pravu na pristup informacijama ("Narodne novine" broj 25/13, 85/15 i 69/22) Upravni odjel za financije i proračun objavljuje Savjetovanje s javnošću na nacrt - Prijedlog Odluke o visini poreznih stopa godišnjeg poreza na dohodak na području grada Belišća, a provoditi će ga radna skupina u sastavu:

1. Božica Lalić, univ.spec.oec. – pročelnica Upravnog odjela za financije i proračun
2. Sanja Takač, univ.spec.admin.publ. – tajnik Grada te
3. Domagoj Varžić, dipl.oec., pročelnik Ureda gradonačelnika.

Savjetovanje sa zainteresiranom javnošću provest će se u trajanju **od 7. siječnja do 6. veljače 2025. godine.**

1. **PRAVNA OSNOVA**

* Članak 19. a Zakona o porezu na dohodak ("Narodne novine" broj 115/16, 106/18, 121/19, 32/20, 138/20, 151/22 i 114/23)
* Članak 38. stavak 1. točka 21. Statuta Grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21, 13/22, 11/24, 12/24 – pročišćeni tekst)

1. **TEMELJNA PITANJA I OCJENA STANJA**

Pravni temelj za donošenje Odluke sadržan je u članku 19. a Zakona o porezu na dohodak ("Narodne novine" broj 115/16, 106/18, 121/19, 32/20, 138/20, 151/22 i 114/23) koji propisuje da visine poreznih stopa poreza na dohodak iz članka 19. Zakona određuje predstavničko tijelo jedinice lokalne samouprave svojom odlukom te članak 38. Statuta Grada Belišća (Službeni glasnik grada Belišća br. 5/09, 3/13, 11/14, 7/15, 1/16, 3/16, 1/18, 1/20, 1/21, 13/22, 11/24, 12/24 – pročišćeni tekst) kojim je propisana nadležnost Gradskog vijeća da donosi odluke te druge opće i pojedinačne akte kojima se uređuju pitanja iz samoupravnog djelokruga Grada Belišća.

Nova odluka koja se donosi u razdoblju od 1. siječnja do 28. veljače primijeniti će se od 1. ožujka 2025. godine.

1. **ZAKLJUČNO**

U vezi sa svime navedenim, pozivamo Vas da svoj doprinos javnom savjetovanju, u obliku prijedloga, komentara i primjedbi, dostavite putem obrasca, elektroničkom poštom: grad@belisce.hr na obrascu u privitku.

Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta - Prijedloga Odluke na koje se odnose te biti dostavljeni u naprijed navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće koje će biti javno objavljeno na web stranici Grada Belišća www.belisce.hr.

Anonimni, uvredljivi ili irelevantni komentari neće se objaviti.

Na temelju pristiglih prijedloga sudionika savjetovanja formulirat će se konačni tekst Odluke o visini poreznih stopa godišnjeg poreza na dohodak na području grada Belišća, a koji prijedlog će razmatrati i usvajati Gradsko vijeće Grada Belišća kao nadležno predstavničko tijelo.

Pročelnica:

Božica Lalić, univ.spec.oec.